**Rondelul Caisului înflorit**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul Caisului înflorit

Mi-a înflorit caisul la fereastră

Aducând cea mai sublimă veste:

Va fi o primăvară ca-n poveste

C-un cer senin şi zare albastră.

E un miracol viu în faţa noastră

Şi sufletul, o! la viaţă îl trezeşte,

Mi-a înflorit caisul la fereastră

Aducând cea mai sublimă veste.

Privind, observi mâna măiastră

A Dumnezeului ce ne iubeşte

Şi-o dragoste nespusă se iveşte,

Şi-ncepe-n inima-mi să crească,

Mi-a înflorit caisul la fereastră

Aducând cea mai sublimă veste!

Flavius Laurian Duverna

03 februarie 2016